علمت “كود” أن وزارة المالية دخلت على خط أحد الملفات المعروفة وسط قطاع الثقافة يامات المدير المؤقت السابق للمكتبة الوطنية، عبد الاله التهاني، بحيث عرف الملف تطورات مثيرة مع ربط رجال المالية الاتصال بأحد الضحايا، لي كان مسؤول ف قسم الاقتناءات، وسبق له خضع لتحقيق وزاري ف الوزارة ل 3 شهور. وحسب مصادر “كود”، هاد التحقيق الثقيل، لي فيه كثر من 20 صفحة حسب مصادر مقربة من الوزارة، خرجت بخلاصات أكدت للوزير السابق الاعرج انتفاء اي خطأ إداري في إجراءات المعني وثبوت انحراف سلطة المدير بالنيابة للمكتبة الوطنية التهاني ديك ساعة، بحيث التهاني انتقم من رئيس مصلحة رفض اعطي نقط وبريمات غير مستحقة المرؤوسين في حالة تمرد معلن”. وللمفارقة وخا نفس لانتريم كان تيقولو ما تعطي ف التنقيط غير لي مستحق للمرؤوسين!. كود ربطات الاتصال برئيس المصلحة المعني، و أكد لـ”كود”، خبر لي وصل كود أنه راسل وسيط المملكة، و كيعول على انتصار القاضي بن عليلو لهيبة مؤسسة الوسيط و القانون ف الملف” و زاد”بعد نيل وسام البراءة من كل الفبركات و التلفيقات لي دار المخلوع التهاني و بعد تراكم ديال ضبط النفس و التعامل الرزين و الإيجابي و المؤسساتي مع الشركاء،أنا مستعد لكل الخيارات، دفاعا على هيبة المؤسسات و مغرب الحق و القانون، و إن اقتضى الحال اعتصام و اضراب عن الطعام” على حد ما قال. ف سياق ردود الفعل،سولات كود نقابي ف الثقافة وقال،”ان خبر توجه الوسيط لحفظ التوصية ان صح سيكون ضربة قاضية لكل الصرح المؤسساتي و الحقوقي د 2011 و جهود تكريس دولة المؤسسات ف المغرب،و يشكل حكم سلبي على الجدوى من استمرار هاد المؤسسة د الوسيط أصلا”. و زاد ل كود بالقول”بعد التضامن المطلق مع هاد المسؤول الوطني الغيور، بغيت نقول ل هاد ناس لي شادين الملف ف الوزارة و الوسيط، هاد الأساليب ديال ضربك تران ف التعويض تجاه ناس سخسختوهم ف تحقيقات لشهور لا تليق بمؤسسات،و المغرب لي دار نقذ ذاتي بلا عقدة و عوض ضحايا سنوات الرصاص لا أظن أنه غيكون بخيل على بضع دراهم تصالحية ف ملف اعترفات فيه السلطة التنفيدية بخطأها تجاه هاد المسؤول”,على حد تعبيرو لـ”كود”. مصادر “كود” تستغرب بالقول “كيفاش بن عليلو ادخل العشرية الثانية د القرن بسابقة سحب توصية ف مؤسسة وصل صدى الخروقات والاختلالات و الروينة لي فيها حتى الديوان الملكي و الوكيل العام للملك لدى المجلس الأعلى للحسابات و الوكيل العام للملك لدى محكمة الاستئناف د الرباط كيف سبق لكود و نشرات ف يناير 2020. 
فضايح التهاني فالمكتبة الوطنية.. تحقيق وزاري ف الثقافة فرشو ومؤسسة الوسيط دخلت فالخط والمشتكي كيهدد بالاعتصام